L 168/24 Jurnalul Oficial al Uniunii Europene 30.6.2009 DIRECTIVE DIRECTIVA 2009/52/CE A PARLAMENTULUI EUROPEAN ȘI A CONSILIULUI din 18 iunie 2009 de stabilire a standardelor minime privind sancțiunile și măsurile la adresa angajatorilor de resortisanți din țări terțe aflați în situație de şedere ilegală PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul de instituire a Comunității Europene, în special articolul 63 alineatul (3) litera (b), având în vedere propunerea Comisiei, având în vedere avizul Comitetului Economic şi Social Euro- pean ('), având în vedere avizul Comitetului Regiunilor (2), hotărând  în conformitate cu procedura prevăzută la articolul 251 din tratat (?), întrucât: (1)  În cadrul reuniunii Consiliului European din 14- 15 decembrie 2006, s-a convenit cu privire la necesitatea consolidării cooperării dintre statele membre în lupta împotriva imigrației ilegale şi, în special, cu privire la necesitatea intensificării, la nivel de stat membru și la nivelul UE, a măsurilor de combatere a angajării ilegale. (2)  Unul dintre factorii de atracție pentru imigrația ilegală în UE îl constituie posibilitatea de a găsi de lucru în UE fără statutul juridic necesar. Acţiunea de combatere a imigrației ilegale și a șederii ilegale ar trebui, prin urmare, să prevadă măsuri care să contracareze factorul de atracţie menționat. (3) Măsurile respective ar trebui să se axeze pe o interdicţie generală de a angaja resortisanți din țări terțe care nu au () JO C 204, 9.8.2008, p. 70. () JO C 257, 9.10.2008, p. 20. () Avizul Parlamentului European din 4 februarie 2009 (nepublicat încă în Jurnalul Oficial) și Decizia Consiliului din 25 mai 2009. dreptul de ședere în UE, însoțită de sancţiuni împotriva angajatorilor care încalcă această interdicție. (4) Deoarece prezenta directivă stabileşte standarde minime, statele membre ar trebui să dispună de libertatea de a adopta sau de a menţine sancţiuni și măsuri mai severe, precum și de aceea de a impune angajatorilor obligații mai severe. (5) Prezenta directivă nu ar trebui să se aplice resortisanților din țări terţe aflați în situație de şedere legală în statele membre, indiferent dacă beneficiază de drept de muncă pe teritoriul acestora. Aceasta nu ar trebui să se aplice nici persoanelor care beneficiază de dreptul comunitar la liberă circulație, definit la articolul 2 alineatul (5) din Regulamentul (CE) nr. 562/2006 al Parlamentului European şi al Consiliului din 15 martie 2006 de instituire a unui Cod comunitar privind regimul de trecere a frontierelor de către persoane (Codul Fron- tierelor Schengen) (). De asemenea, aceasta nu ar trebui să se aplice resortisanților din țări terțe care se află într-o situație prevăzută de dreptul comunitar, cum ar fi persoanele angajate legal într-un stat membru şi care sunt detaşate într-un alt stat membru, în contextul prestării de servicii. Prezenta directivă ar trebui să se aplice fără a aduce atingere legislației naționale care interzice angajarea resortisanților din ţări terțe aflați în situație de şedere legală, dar care muncesc încălcând statutul lor privind reședința. (6)  În sensul specific al prezentei directive, anumiți termeni ar trebui să fie definiți, iar definițiile respective ar trebui să fie utilizate exclusiv în sensul prezentei directive. (7) Definiţia angajării ar trebui să cuprindă elementele sale constitutive, în special activitățile care sunt sau ar trebui să fie remunerate şi care sunt efectuate pentru sau sub conducerea şi/sau supravegherea unui angajator, indi- ferent de raportul juridic. (83) Definiția angajatorului poate să includă o asociere de persoane recunoscută ca având capacitatea de a îndeplini acte juridice, dar care nu are personalitate juridică. () JO L 105, 13.4.2006, p. 1.